Murjāņu sporta ģimnāzija

Murjāņu sporta ģimnāzija (MSĢ) ir vienīgā Valsts finansētā specializētā sporta skola ar internātu, kas atrodas Murjāņos, Sējas pagastā, Saulkrastu novadā. Murjāņos ir vairākas olimpisko sporta veidu nodaļas, paralēli sportam šeit var iegūt vispārējo pamata un vidējo izglītību. Murjāņu sporta ģimnāziju ir beiguši vairāk nekā 2000 jauno Latvijas atlētu, to vidū vairāk nekā 100 Olimpisko spēļu dalībnieki, kā arī vairāki simti Olimpisko spēļu un dažādu vecuma grupu  Pasaules un Eiropas čempionu un medaļnieku.(to vidū - riteņbraucēji - D.Ozols un R.Vainšteins, kamaniņu braucēji - brāļi Juris un Andris Šici, M.Rubenis, K.Aparjods, vieglatlēti -  E.Tupurītis, A.Fadejevs, A.Kovals, L.Mūze - Sirmā, G.Čakšs, M.Urtāns, volejbolisti - Toms un Jānis Šmēdiņi, R.Vilde, V. Mihelsons, bobslejisti - J.Ķipurs. O.Ķibermanis un O.Melbārdis, airētāji - S.Stone un L.Rumpe, smaiļotājs - R.Akmens, tenisists E.Gulbis, handbolisti - V.Putāns, A.Kuģis, M.Veršakovs un daudzi citi.) 

Ģimnāzijas ēku komplekss celts 1965. gadā. Kopš 1980. gada ģimnāzijai bija filiāle Jūrmalā, kur sagatavoja jaunos airētājus.

 Vēsture 
Izglītības iestāde dibināta 1965.gadā, kā Murjāņu sporta internātskola, tajā bija divi sporta novirzieni  — volejbols un vieglatlētika, 1974.gadā sporta veidiem pievienojās riteņbraukšana nodaļa, 1977.gadā rokasbumbas un kamaniņu sporta nodaļas. 1978.gada vasarā, pie Lojas, trenera Rolanda Upatnieka vadībā uzbūvēja 550m garo koka kamaniņu trasi, kurā 1978.gada 1.septembrī tika organizētas pirmās sacensības ar rollerkamanām. 1979.gadā skolai piešķīra Jāņa Rainberga vārdu.
1980. gadā Jūrmalā (Jaundubultos) atvēra airēšanas nodaļu, bet pēc gada smaiļošanas nodaļu.

Murjāņu treneri un skolotāji aktīvi iesaistījās Latvijas valsts atjaunošanas procesos 1988.-1991.gados, piedalījās 1989.gada Baltijas ceļā, 1991.gada janvāra Barikādēs, daudzi no tiem, vieni no pirmajiem, iestājās LR Zemessardzē. Pēc Latvijas valstiskā statusa atjaunošanas - 1991.gadā, sporta skolu pārdēvēja par Murjāņu sporta koledžu, bet 1993.gadā par - Murjāņu sporta ģimnāziju. 
1998. gadā Murjāņu sporta skolas absolventi nodibināja sabiedrisku organizāciju "Murjāņu līga" ar devīzi ,,Mūs vieno Murjāņi!'' "Murjāņu līgas" balvu "Ceļamaize" ik gadu, saņem viens vai divi 12.klašu absolventi par izcilām sekmēm, augstiem sasniegumiem sportā un aktīvu ārpusstundu darbu. No 2008.gada MSĢ ir 3 struktūrvienības - TSV Jūrmala (Majoros - airēšana, smaiļošana un kanoe), TSV Specializētā airēšanas sporta skola (SASS) - Lielupē un Bērnu un jauniešu kamaniņu sporta skola Siguldā (BJKSS). Kopā, 2023.gada 1.septembrī mācības uzsāka 392 skolēni.

2017.atklāja Murjāņu Sporta ģimnāzijas (MSĢ) jauno sporta halli. 2020.- 2022.gadā ar valsts (IZM) papildus finansējumu tika renovēts ģimnāzijas stadions, mācību klašu korpuss, riteņbraukšanas bokss, skolas ēdināšanas bloks, airēšanas ēlings Lielupē (SASS), tika atjaunotas MSĢ ugunsdrošības sistēmas un nodrošināta nepārtraukta elektroenerģijas piegāde (pievienota avārijas ģeneratora sistēma).Pēdējo gadu laikā MSĢ uzņemšanas konkurss pulcina vairāk nekā 100 kandidātus (ik gadu) no visas valsts. Jaunieši aktīvi iesaistās ne tikai sporta, bet arī izglītības jomas papildus pasākumos piedaloties mācību priekšmetu olimpiādēs, mākslinieciskajā pašdarbībā un skolas telpu labiekārtošanā. 

 Skolas tradīcijas 

 Zinību diena,
 Skolotāju diena,
Valsts svētku svinības,
 Ziemassvētki,
 Murjāņu Sporta laureāts,
 Klašu organizētie pasākumi skolas mērogā,
 Zvans uz mācību gada pēdējo mācību stundu,
Mācību gada noslēguma pasākums,
 Izlaidumi u.c.

 Direktori 
 1964.—1969. Ilmārs Briģis
 1969.—1973. Gunārs Gaigals
 1973.—1975. Jānis Vidauskis
 1975.—1985. Bonifācijs Urtāns
 1985.—1993. Rodrigo Henrici
 1993.—1997. Gints Bitītis
 1997.—2009. Ivars Sprancis
 2009.—2011. Pēteris Neijs
 2011.—2014. Ēvalds Goba
 2014.—2021. Ingrīda Amantova
 no 2021. - Sergejs Čevers 

 Attēlu galerija 

 Atsauces 

 Ārējās saites 


Kategorija:Sporta skolas Latvijā
Kategorija:Saulkrastu novads
Kategorija:Ģimnāzijas Latvijā